CELEX: 62009CN0343
Language: hu
Date: 2009-08-26 00:00:00
Title: C-343/09. sz. ügy: A High Court of Justice (England & Wales) Queen’s Bench Division, Administrative Court (Egyesült Királyság) által 2009. augusztus 26-án benyújtott előzetes döntéshozatal iránti kérelem — Afton Chemical Limited kontra Secretary of State for Transport

7.11.2009   
            
            
               HU
            
            
               Az Európai Unió Hivatalos Lapja
            
            
               C 267/44
            
         A High Court of Justice (England & Wales) Queen’s Bench Division, Administrative Court (Egyesült Királyság) által 2009. augusztus 26-án benyújtott előzetes döntéshozatal iránti kérelem — Afton Chemical Limited kontra Secretary of State for Transport
   (C-343/09. sz. ügy)
   2009/C 267/76
   Az eljárás nyelve: angol
   
      A kérdést előterjesztő bíróság
   
   High Court of Justice (England & Wales) Queen’s Bench Division, Administrative Court (Egyesült Királyság
   
      Az alapeljárás felei
   
   
      Felperes: Afton Chemical Limited.
   
      Alperes: Secretary of State for Transport.
   
      Az előzetes döntéshozatalra előterjesztett kérdések
   
   A benzinre, a dízelolajra és a gázolajra vonatkozó követelmények, illetőleg az üvegházhatású kibocsátott gázok mennyiségének nyomon követését és mérséklését célzó mechanizmus bevezetése tekintetében a 98/70/EK irányelv módosításáról, a belvízi hajókban felhasznált tüzelőanyagokra vonatkozó követelmények tekintetében az 1999/32/EK irányelv módosításáról, valamint a 93/12/EGK irányelv hatályon kívül helyezéséről szóló, 2009. április 23-i 2009/30/EK európai parlamenti és tanácsi irányelv (a továbbiakban: 2009/30/EK irányelv) (1) fémadalékokra vonatkozó rendelkezéseivel kapcsolatban:
   
               1.
            
            
               Az 1. cikk (8) bekezdésének azon része tekintetében, mely rész által a 98/70 irányelvbe (2) illesztett új 8a. cikk (2) bekezdése 2011. január 1-jétől literenként 6 mg mangánkoncentrációra, 2014. január 1-jétől pedig literenként 2 mg mangánkoncentrációra korlátozza az üzemanyagok metilciklopentadienil-mangán-trikarbonil-tartalmát, az ilyen határértékek megállapítása:
               
                           1.
                        
                        
                           Jogellenes-e annyiban, amennyiben nyilvánvaló mérlegelési hibán alapul?
                        
                     
                           2.
                        
                        
                           Jogellenes-e annyiban, amennyiben sérti az elővigyázatosság elvének követelményeit?
                        
                     
                           3.
                        
                        
                           Jogellenes-e annyiban, amennyiben nem felel meg az arányosság elvének?
                        
                     
                           4.
                        
                        
                           Jogellenes-e annyiban, amennyiben ellentétes az egyenlő bánásmód elvével?
                        
                     
                           5.
                        
                        
                           Jogellenes-e annyiban, amennyiben ellentétes a jogbiztonság elvével?
                        
                     
         
               2.
            
            
               Az 1. cikk (8) bekezdésének azon része tekintetében, mely rész által a 98/70 irányelvbe illesztett új 8a. cikk (4), (5) és (6) bekezdése megköveteli, hogy a fémtartalmú adalékot tartalmazó valamennyi üzemanyagon „fémtartalmú adalékot tartalmaz” feliratú címke kerüljön elhelyezésre, az ilyen címkézési előírás:
               
                           1.
                        
                        
                           Jogellenes-e annyiban, amennyiben nyilvánvaló mérlegelési hibán alapul?
                        
                     
                           2.
                        
                        
                           Jogellenes-e annyiban, amennyiben nem felel meg az arányosság elvének?
                        
                     
         
      (1)  HL L 140., 88. o.
   
      (2)  A benzin és a dízelüzemanyagok minőségéről, valamint a 93/12/EGK tanácsi irányelv módosításáról szóló, 1998. október 13-i 98/70/EK európai parlamenti és tanácsi irányelv (HL L ., 58. o.).